Συνελήφθη το μεσημέρι της Πέμπτης στο Ρέθυμνο, από αστυνομικούς του Τμήματος Αστυνομικών Επιχειρήσεων Ρεθύμνου, 73χρονος κατηγορούμενος για παραβάσεις της Νομοθεσίας περί προστασίας ζώων συντροφιάς.

Ειδικότερα, o 73χρονος κινείτο με Ι.Χ.Ε. αυτοκίνητο ιδιοκτησίας του έχοντας δεμένο με σχοινί (στο πίσω μέρος του οχήματος) έναν σκύλο. Από την εμπεριστατωμένη αστυνομική έρευνα και προανάκριση του Αστυνομικού Τμήματος Ρεθύμνου, προέκυψε ότι ο οδηγός του οχήματος ήταν ο 73χρονος ο οποίος αναζητήθηκε, εντοπίστηκε και συνελήφθη.

Η προανάκριση διενεργείται από το Αστυνομικό Τμήμα Ρεθύμνου, ενώ ο συλληφθείς με την σε βάρος του σχηματισθείσα δικογραφία, θα οδηγηθεί στον κ. Εισαγγελέα Πλημμελειοδικών Ρεθύμνου.

Η φωτογραφία που αναρτήθηκε στα μέσα κοινωνικής δικτύωσης προκάλεσε σάλο.